شه‌فه‌ق نيوز/ وه‌زاره‌ت داد ئه‌مريكى ئه‌وه‌ ده‌رخست ك "ته‌كنيب ئێف ئێم سى" كۆمپانيايگ واسته‌كار هاورده‌سه‌ كار ك باره‌گاگه‌ى ها مۆناكۆ ئه‌را وه‌پيداين رشبه‌ت وه‌ هه‌فت وه‌رپرس له‌ وه‌زاره‌ت نه‌فت عراقى و دو كۆمپانياى تر له‌ناونى ساڵه‌يل 2008 و 2013.
وه‌زاره‌ت داد ئه‌مريكى كۆمپانياى خه‌زمه‌تگوزاريه‌يل نه‌فتى"ته‌كنيب ئێف ئێم سى" رازى بويه‌ له‌بان وه‌پيداين بڕ 296 مليۆن دۆلار جوور ريككه‌فتن له‌ مه‌سه‌ليگ ك تومه‌تباركردن كۆمپانيايگ له‌خوه‌ى ئه‌گرێد وه‌ وه‌پيداين رشبه‌ت له‌ عراق و به‌رازيل.
جى باسه‌, وه‌گووره‌ى ريككه‌فتنه‌گه‌يش كۆمپانياگه‌ ك باره‌گاى ها له‌نده‌ن قه‌وڵ چه‌سپانن رێ وشوونه‌يل وه‌رده‌وام ناوخوه‌يى دا وه‌هاوكارى وه‌ل په‌يجوورى وه‌رده‌وام، ك يه‌يش يه‌كه‌مجاره‌ ئه‌را ماوه‌ى ده‌ ساڵ كۆمپانيايگ سه‌ر وه‌ ته‌كنيب سه‌دان مليۆن دۆلار ئه‌ياد وه‌بوونه‌ى تومه‌ته‌يليگ له‌باره‌ى داين رشبه‌ت وه‌ لاينه‌يليگ بيگانه‌.
